Ła xé recordada sui libri de storia par ła nasùa de ła democrasia, par èser stada ła sede de ła cademia de Platon e'l liceo de Aristotele, oltra che ghe xé nasùi Socrate, Pericle, Sofocle e paréci altri fiłòxofi e personagi inportanti del'antighità. Ła xé stada daspò na Polis intrante e ła xé considerada el nio de ła siviltà osidental. In ani più resénti ła xé stada al séntro de ła tension de tuto el mondo par averghe organixà co suceso i Xoghi Ołìnpeghi 'ntel 2004 e par l'inaugurasion del Nóvo Muxeo del'Acròpołi 'ntel 2009, che'l ga verto de novo ła discusion che ła revarda i Marmi de Elgin. Altro łógo de grando interese turìstego el xé l'Acròpołi (patrimonio de l'umanità recognosùo dal UNESCO) 'nte ła qual i spica par inportansa el Partenon, l'Ereteo e i Propilei. Da recordar i xé anca i resti del'agorà e l'Areòpago.